L’Ajuntament de Burjassot visitarà els comerços locals per a actualitzar la base de dades comercial
2025-07-24

Amb l’objectiu de continuar oferint la millor atenció als comerços del municipi i desenvolupar d’una manera directa i productiva el Pla d’Acció Comercial, l’Ajuntament de Burjassot farà un pas més en les seues accions de foment del comerç local.

Des de l‘àrea de Promoció Econòmica de l’empresa pública CEMEF, dependent de l’Ajuntament, es procedirà a visitar, durant els mesos de juny i juliol, als comerços de Burjassot per a actualitzar la base de dades i que puguen aportar la informació que consideren d’interés per a continuar impulsant, modernitzant i revitalitzant el teixit comercial de Burjassot.

Així mateix, es posa a la disposició dels comerços un formulari, que poden emplenar i remetre directament a CEMEF a través del correu electrònic empresas3@cemef.com.